— 277 — 



sjældent der kom et godt Resultat ud af Bøgeplantning i vid Af- 

 stand, saaledes at man kun anbragte 4 à 5000 Planter pr. Td. Ld., 

 medens Plantning af Rødgran i samme Tæthed blev tilfredsstillende, 

 jeg bemærkede, at hvor man paa en enkelt Plet ved et Tilfælde 

 havde spildt en større Mængde Agern eller Bøgeolden , hvorved 

 Udsæden blev særlig tyk, blev Væksten paa et saadant Sted af 

 ejendommelig Frodighed; jeg fulgte Udviklingen af Rødgranplanter 

 i en Planteskole udpriklede i en Afstand, der gav en Tæthed 

 svarende til 200000 pr. Td. Ld. , og hvor man ikke benyttede 

 Planterne til Udplantning, men lod dem blive staaende for at 

 danne Bevoksning, og fandt, at Væksten næsten helt standsede, 

 medens i Modsætning dertil en Bøgeplanteskole behandlet paa 

 samme Maade viste fortrinlig Vækst. 



Men dernæst paavirker den større eller mindre Tæthed i den 

 unge Bevoksning Værdien af det frembragte Træ, thi i vide Plant- 

 ninger vil mange Træarter udvikle Bevoksninger, der kun for en 

 mindre Del bestaar af Individer med grenefri, ranke, rette Stammer, 

 men hvor en meget stor Andel vil vise uregelmæssig Vækst, ud- 

 vikle stærke Sidegrene, blive krogede og paa anden Maade mis- 

 dannede. Denne Tilbøjelighed til uregelmæssig Vækst er særlig 

 stærk hos Bøg og Eg, medens derimod El og Birk ej heller paa 

 dette Omraade paavirkes meget af Tæthed i Kulturen, men selv med 

 vid Afstand vil vise regelmæssig Vækst. Men tillige indtræder det 

 Tidspunkt, hvor Træet renser sig, idet de nederste Grene gaar ud, 

 først senere, naar Planterne staar vidt, i tætte Kulturer, derimod 

 tidligere, og jo stærkere og tidligere Træet renser sig, desto mere 

 knastfri bliver de dannede Vedlag, hvortil kommer, at naar Træet 

 trykkes stærkt af sine Naboer, faar det en for vort Formaal bedre 

 Form, thi medens Aarringens Bredde paa det fritstaaende Træ af- 

 tager opad gennem hele Stammen, vil de herskende Træer i en 

 tætsluttet Bevoksning have lige brede Aarringe i hele den grenefri 

 Stamme ovenfor Rodudløbet. Dette Forhold faar en indgribende 

 Indflydelse paa Værdien af de Bevoksninger, vi frembringer, thi for 

 vor Tids Skovbrugere er Maalet ikke alene at frembringe den størst 

 mulige Træmasse, men at frembringe det mest mulige Træ tjenligt 

 til Gavnbrug, og dette opnaas netop, naar vi frembringer Bevoks- 

 ninger med store Mængder af ret, ligevokset og knastfrit Træ. 

 Værdien af den frembragte Bevoksning kan ogsaa paa en anden 

 Maade paavirkes af Kulturens Plantetæthed, idet Frøets Afstam- 

 ning kan faa Indflydelse. At faa Planter af Frø, der stammer fra 



